Lutung Mentawai

Lutung mentawai atau Lutuang mantawai (Presbytis Potenziani) adolah sapasies lutuang endemic nan tampek iduiknyo hanyo ado di Kapulauan Mentawai, Indonesia. Kalau di Mentawai, lutuang iko disabuik Joja. Bagian dorsal jo ikuanyo barwarna hitam mangkilek jo ventral bawarna cokelat kamerahan. Bagian daguak, kaniang jo pipinya bawarna putiah jo bagian kalamin bawarna putiah kakuniangan. Panjang badannyo rato-rato 50 cm jo barek rato-rato 6 hinggo 6,5 kg.

Sapesies lutuang mantawai hanyo ado duo, yaitu Presbytis potenziani potenziani jo Presbytis Potenziani siberu. Habitat lutuang mantawai bapusek di Taman Nasional Siberut jo pulau-pulau di Kapulauan Mentawai. Lutuang mantawai iduik di bagian ateh papohonan seacaro bakelompok di ateh pohon di dalam hutan primer maupun hutan sekunder.

Makanan utamo dari lutuang mantawai adolah tumbuhan jo serangga barukuran ketek. Lutuang mantawai tamasuak hewan langka. Pamarintah Indonesia alah manetapkan lutuang mantawai seabagai salah satu satwa nan dilindungi di Indonesia pado tahun 1999.

Di Mentawai, ado mitos atau cerito rakyat nan hinggo kini masih batahan di teangah-tangah masyarakat takaik lutuang iko.

 Ciri fisik 
lutuang mantawai mampunyoi bagian dorsal jo ikua bawarna hitam nan mangkilek sarupo sutra. Di bagian ventral, warnanyo pucek hinggo cokelat kamerahan. Warna putiah tadapek di bagian dagu, dahi jo pipi. Warna bagian kealamin (genital) adolah putiah kakuningan. Rambuik bawarna putiah tumbuh di bagian kealamin jantan. Ukuran rato-rato dari badan lutuang mantawai baik jantan maupun betino adolah 50 cm. Samantaro bagian ikuanyo mampunyoi panjang rato-rato 50,5 cm. Barek badan jantan maupun batina sakitar 6 hinggo 6,5 kg.

 Spesies 
lutuang mantawai marupokan salah satu marga primata asli Indonesia nan tingga di Kapulauan Mentawai. Namo marganyo adolah Presbytsis potenziani. lutuang mantawai tamasuak mamalia. Spesies lutuang mantawai disabuik jo namo Joja dek panduduak di Kapulauan Mentawai. Penamoan iko khususnyo di Pulau Siberut. Samantaro di wilayah Kecamatan Sipora Utara jo Kecamatan Pagai Selatan, lutuang mantawai disabuik ataipeipei. Spesies lutuang mantawai ado duo, iyolah Presbytis potenziani potenziani jo Presbytis potentiani siberu. Namo spesies untuak Presbytis potenziani siberu alah disingkek manjadi Presbytis siberu.

 Habitat 
lutuang mantawai mambantuak habitatnyo secaro menyeba di Sumatra bagian barat. Habitat lutuang mantawai talatak di kawasan cadangan biosfer Taman Nasional Siberut. Panyebarannyo di wilayah Kecamatan Siberut Utara jo Kecamatan Siberia Selatan. Presbytis potenziani potenziani iduik manyeba di Kapulauan Mentawai khususnyo di Pulau Sipora, Pulau Pagai Utara, jo Pulau Pagai Selatan. Sadangkan habitat utamo Presbyte siberus adolah di Pulau Siberut. Di Pulau Siberut, Presbytis siberu dapek ditamui di Taman Nasional Siberut jo kawasan hutan produksi Pulau Siberot.

Tampek iduik lutuang mantawai selalu barado di ateh batang kayu. Habitat lutuang mantawai berado di hutan primer jo hutan sekunder. lutuang mantawai dapek ditamui di hutan rawa, di sakitar ladang jo bukik. Habitatnyo jarang ditamui di tapian sungai.

 Makanan 
lutuang mantawai mamakan saranggo jo tumbuhan. Jiniah saranggo nan dimakannyo adolah saranggo barukuran ketek. Samentaro jiniah tumbuhan nan dimakannyo dari famili Dipterocarpaceae. Bagian tanaman nan dimakan dek lutuang mantawai hanyo bagian pucuak daun, bungo jo buah. Daun marupokan makanan utamo nan ado di dalamnyo jo komposisi 55 persen. Salain itu buah jo bijinyo 32 persen. Sisonyo 14 persen adolah makanan dari jiniah lain. 

 Parilaku sosial 
lutuang mantawai iduik sacaro bakalompok. Di dalam sabuah kalompok, jumlah anggotanyo antaro duo sampai limo ikua. Kalompok lutuang mantawai dibentuk dek pasangan kawin nan tadiri dari ciek jantan jo ciek batino. Jumlah anggota kaluarganyo dapek mancapai dalapan ikua. Anggota kaluarganyo tamasuak anak-anak lutuang mantawai nan alun talok mancari makan surang.

 Palindungan 
Kabaradoan lutuang mantawai tamasuk langka. Di saluruah dunia, lutuang mantawai hanyo ditamui di Kapulauan Mentawai. Pamarintahan Indonesia manatapkan lutuang mantawai sabagai salah satu satwa dilindungi di Indonesia. Panetapan palindungan lutuang mantawai melalui Peraturan Pemerintah Republik Indonesia Nomor 7 Tahun 1999 tentang Jenis-Jenis Satwa nan Dilindungi. Lutuang mentawai ditetapkan sabagai salah satu satwa nan hanya dapek dipalihao jiko dapek izin resmi dari Presiden Indonesia.

 Rujuakan 

 Daftar pustaka 




Kategori:Mamalia
Kategori:Mentawai